నోట్ల ఇబ్బంది తాత్కాలికమే.. పేదల కోసం కనీస ఆదాయ పథకంజిఎస్టి పరిధిలోకి రియల్టీ, భూములుఎయిరిండియా ప్రైవేటీకరణభారీగా పెరిగిన సబ్సిడీ బిల్లున్యూఢిల్లీ: భారత భవిష్యత ఆర్థిక వృద్ధిపై భరోసా, అంతర్జాతీయ పరిణామాలపై కొన్ని హెచ్చరికలు, ఇల్లు చక్కబెట్టుకునేందుకు పలు సూచనలతో 2016-17 ఆర్థిక సర్వేను ఆర్థిక మంత్రి అరుణ్ జైట్లీ మంగళవారం నాడు పార్లమెంట్లో ప్రవేశపెట్టారు. పెద్ద నోట్ల రద్దు దెబ్బ వల్ల ఈ ఏడాది ఆర్థిక వృద్ధి రేటు 6.5 శాతానికి తగ్గే అవకాశం ఉందని సర్వే స్పష్టం చేసింది. అయితే ఈ స్వల్పకాలిక నష్టాన్ని పక్కనబెడితే ఈ నిర్ణయం వల్ల వచ్చే ఏడాది ఆర్థిక వృద్ధి రేటు 6.75 - 7.5శాతం వరకు దూసుకుపోతుందని భరోసా ఇచ్చింది. జిఎ్సటితో సహా వివిధ సంస్కరణలను అమలు చేస్తే మధ్యకాలంలో 8-10 శాతం వృద్ధి రేటు కూడా ఖాయమని ప్రకటించింది. బుధవారం నాడు ఆర్థిక మంత్రి జైట్లీ పార్లమెంట్లో ప్రవేశపెట్టనున్న బడ్జెట్లో సర్వే పేర్కొన్న అనేక అంశాలకు చోటు లభించే అవకాశం ఉంది. ఈ ఏడాది ద్రవ్యోల్బణం 5 శాతాన్ని దాటే అవకాశం లేదని స్పష్టం చేసింది. ప్రధాన ఆర్థిక సలహాదారు అరవింద్ సుబ్రమణియన్ తయారు చేసిన ఈ సర్వే నివేదికలో ఆయన ముద్ర స్పష్టంగా కనిపించింది. భారతకు ప్రతికూలంగా పరిణమించే అవకాశమున్న అంతర్జాతీయ పరిణామాలపై హెచ్చరికలు జారీ చేస్తూ, దేశీయంగా సామాజిక, ఆర్థిక రంగాలను ఉద్దీప్తం చేసేందుకు చేపట్టాల్సిన ప్రజాకర్షక, వాణిజ్యాకర్షక, సంస్కరణాత్మక చర్యలను సర్వే సూచించింది. వ్యక్తిగత ఆదాయం పన్ను రేట్లను, కార్పొరేట్ పన్ను రేటును, స్టాంప్ డ్యూటీని తగ్గించాలని సూచించింది. వ్యవసాయ రాబడుల గురించి ప్రత్యక్షంగా చెప్పనప్పటికీ అన్ని రకాల అధికాదాయాలను పన్ను పరిధిలోకి తీసుకురావాలని సూచించింది. దేశంలోని పేదలందరికీ కనీస రాబడి ఉండే విధంగా సార్వత్రిక కనీస ఆదాయ పధకం (యుబిఐ)ని అమలు చేయాలని సర్వే సంచలనాత్మక సిఫారసు చేసింది. వ్యవసాయ రంగాన్ని నోట్ల రద్దు ప్రతికూల ప్రభావం నుంచి కాపాడేందుకు చర్యలు తీసుకోవాలని సలహా ఇచ్చింది. లేదంటే ద్రవ్యోల్బణం మళ్లీ ఉరకలు వేస్తుందని పేర్కొంది. అంతర్జాతీయ మార్కెట్లో పెరుగుతున్న ముడి చమురు ధరలు రానున్న రోజుల్లో ఆర్థిక వృద్ధికి అవరోధంగా మారవచ్చని హెచ్చరించింది. కాగా ప్రభుత్వ రంగ విమానయాన సంస్థ ఎయిరిండియాను ప్రైవేటీ కరించాలని సూచించింది. అంతర్జాతీయ పరిణామాల కారణంగా వివిధ దేశాల మధ్య వాణిజ్య పరమైన ఉద్రిక్తతలకు ఆస్కారం ఉందని తెలిపింది. నోట్ల రద్దు వల్ల అవినీతి తగ్గిందనీ పేర్కొంది. నల్లధనానికి ఇది అడ్డుకట్ట వేసిందని అభినందించింది. నోట్ల రద్దు వల్ల దెబ్బతిన్న వర్గాలకు ఉపశమనం కలిగించే చర్యలు చేపట్టాలని సూచించింది. ఇందుకు పంచముఖ వ్యూహాన్ని సిఫారసు చేసింది. డిజిటలైజేషన్ అన్ని సమస్యలకు పరిష్కారం కాదనీ, అన్ని పాపాలకు నగదే మూలం అనుకోవడం కూడా పొరపాటని స్పష్టం చేసింది. చెల్లింపులకు సంబంధించి ఈ రెండు విధానాలు కొనసాగాల్సిందేనని స్పష్టం చేసింది. రద్దు చేసిన నోట్ల స్థానే కొత్త నోట్లను ప్రవేశపెట్టే ప్రక్రియ తొందరగా పూర్తి చేయాలనీ, జిఎ్సటి పరిధిలోకి భూములు, రియల్టీని కూడా తేవాలని సిఫారసు చేసింది. పన్నుల శాఖ అత్యుత్సాహంపై ప్రజల్లో ఉన్న భయాలను అర్థం చేసుకోవాలని అభిప్రాయపడింది. తొలి సారిగా సర్వేను రెండు భాగాలుగా తయారు చేశారు. తొలి భాగంలో అంచనాలు, సిఫారసులు, వ్యాఖ్యలు మాత్రమే ఉండగా వచ్చే జూలైలో విడుదల కానున్న రెండో భాగంలో గతేడాది ఆర్థిక రంగం పరిణామాల సమగ్ర సమీక్ష ఉంటుంది.
notla ibbandi taatkaalikame.. pedala kosam kaneesa aadaaya pathakanjielti paridhiloki realty, bhumuluerindia praivetiikaranabhaariigaa perigina subsidy billunyudilly: bhaarata bhavishyata aardhika vruddhipai bharosa, antarjaatiiya parinaamaalapai konni heccharikalu, illu chakkabettukunenduku palu suuchanalathoo 2016-17 aardhika sarvenu aardhika mantri arun jaitley mangalavaaram naadu paarlamentlo pravesapettaaru. pedda notla raddu debba valla ee edaadi aardhika vruddhi retu 6.5 saataaniki tagge avakaasam undani sarve spashtam chesindi. ayithe ee swalpakaalika nashtaanni pakkanabedithe ee nirnayam valla vache edaadi aardhika vruddhi retu 6.75 - 7.5saatam varaku doosukupotundani bharosa ichindi. jstto sahaa vividha samskaranalanu amalu cheste madhyakaalamlo 8-10 saatam vruddhi retu kuudaa khayamani prakatinchindi. budhavaaram naadu aardhika mantri jaitley paarlamentlo pravesapettanunna badjetlo sarve perkonna aneka amsaalaku chotu labhinche avakaasam undi. ee edaadi dravyolbanam 5 saataanni daate avakaasam ledani spashtam chesindi. pradhaana aardhika salahaadaaru aravind subramanian tayaaru chesina ee sarve nivedikalo aayana mudra spashtamgaa kanipinchindi. bhaarataku pratikuulamgaa parinaminche avakaasamunna antarjaatiiya parinaamaalapai heccharikalu jaarii chestu, desheeyamgaa saamaajika, aardhika rangaalanu uddeeptam chesenduku chepattalsina prajaakarshaka, vaanijyaakarshaka, samskaranaatmaka charyalanu sarve suuchimchimdi. vyaktigata aadaayam pannu retlanu, carporate pannu retunu, stamp duteini tagginchaalani suuchimchimdi. vyavasaaya rabadula gurinchi pratyakshamgaa cheppanappatiki anni rakala adhikaadaayaalanu pannu paridhiloki teesukuraavaalani suuchimchimdi. desamloni paedalandarikee kaneesa rabadi unde vidhamgaa saarvatrika kaneesa aadaaya padhakam (ubi)ni amalu cheyalani sarve sanchalanaatmaka sifaarasu chesindi. vyavasaaya rangaanni notla raddu pratikuula prabhaavam nunchi kaapaadenduku charyalu teesukovaalani salaha ichindi. ledante dravyolbanam malli urakalu vestundani perkondi. antarjaatiiya marketlo perugutunna mudi chamuru dharalu raanunna rojullo aardhika vruddhiki avarodhamgaa maaravacchani heccharinchindi. kaga prabhutva ranga vimaanayaana samstha airindianu privaty karinchaalani suuchimchimdi. antarjaatiiya parinaamaala kaaranamgaa vividha deshaala madhya vaanijya paramaina udriktatalaku askaram undani telipindi. notla raddu valla avineeti taggindanee perkondi. nalladhanaaniki idhi addukatta vesindani abhinandinchindi. notla raddu valla debbatinna vargaalaku upasamanam kaliginche charyalu chepattalani suuchimchimdi. induku panchamukha vyuhanni sifaarasu chesindi. digitalisation anni samasyalaku parishkaaram kaadanii, anni paapaalaku nagade moolam anukovadam kuudaa porapaatani spashtam chesindi. chellimpulaku sambandhinchi ee rendu vidhaanaalu konasagalsindenani spashtam chesindi. raddu chesina notla sthaane kotta notlanu pravesapette prakriya tondaragaa puurti cheyalani, jst paridhiloki bhoomulu, realtyni kuudaa tevalani sifaarasu chesindi. pannula saakha atyutsaahampai prajallo unna bhayalanu artham chesukovalani abhipraayapadindi. toli saarigaa sarvenu rendu bhagaluga tayaaru chesaru. toli bhaagamlo anchanaalu, sifaarasulu, vyaakhyalu matrame undagaa vache juulailoo vidudala kaanunna rendo bhaagamlo gatedadi aardhika rangam parinaamaala samagra sameeksha untundi.